Neuvoston asetus (EY) N:o 1106/2001, annettu 30 päivänä toukokuuta 2001, eräiden kalastustuotteiden Kanariansaarille tuonnin yhteydessä sovellettavien yhteisen tullitariffin autonomisten tullien tilapäisestä suspensiosta annetun asetuksen (ETY) N:o 3621/92 sekä eräiden teollisuustuotteiden tuonnin yhteydessä Kanariansaarille sovellettavien autonomisten tullien tilapäisestä suspensiosta ja yhteisen tullitariffin (CCT) tullien asteittaisesta käyttöönotosta annetun asetuksen (EY) N:o 527/96 soveltamisen jatkamisesta



Virallinen lehti nro L 151 , 07/06/2001 s. 0003 - 0003



Neuvoston asetus (EY) N:o 1106/2001, annettu 30 päivänä toukokuuta 2001, eräiden kalastustuotteiden Kanariansaarille tuonnin yhteydessä sovellettavien yhteisen tullitariffin autonomisten tullien tilapäisestä suspensiosta annetun asetuksen (ETY) N:o 3621/92 sekä eräiden teollisuustuotteiden tuonnin yhteydessä Kanariansaarille sovellettavien autonomisten tullien tilapäisestä suspensiosta ja yhteisen tullitariffin (CCT) tullien asteittaisesta käyttöönotosta annetun asetuksen (EY) N:o 527/96 soveltamisen jatkamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 26 artiklan, ottaa huomioon komission ehdotuksen(1), sekä katsoo seuraavaa: (1) Asetuksen (ETY) N:o 3621/92(2) ja asetuksen (EY) N:o 527/96(3) voimassaolo on päättynyt 31 päivänä joulukuuta 2000. (2) Yhteisön lainsäädännön soveltamisesta Kanariansaariin 26 päivänä kesäkuuta 1991 annetun neuvoston asetuksen (ETY) N:o 1911/91(4) 6 artiklan 1 kohdassa vahvistettu siirtymäaika yhteisen tullitariffin soveltamiselle Kanariansaarilla on myös päättynyt 31 päivänä joulukuuta 2000. (3) Espanjan viranomaiset pyysivät loka- ja marraskuussa 2000, että tullitariffia Kanariansaarten osalta koskevien toimenpiteiden voimassaoloa jatkettaisiin vuoden 2000 yli sekä toimittivat pyyntöään tukevaa aineistoa. (4) Yllä mainittu pyyntö huomioon ottaen on asetuksen (ETY) N:o 1911/91 6 artiklan 1 kohdassa säädettyä siirtymäaikaa päätetty pidentää 31 päivään joulukuuta 2001. (5) Aineiston arviointiin käytetty aika oli riittämätön lopullisen johtopäätöksen tekemiseksi siitä, onko toimenpiteiden voimassaolon jatkaminen pyydetylle ajanjaksolle vielä oikeutettua. Koska näiden toimenpiteiden välittömällä päättämisellä olisi todennäköisesti kielteinen vaikutus paikalliseen tuotantoon, on tarpeen taata sanotun kohtelun jatkuminen. Asetuksen (ETY) N:o 3621/92 sekä asetuksen (EY) N:o 527/96 soveltamista on siksi jatkettava 31 päivään joulukuuta 2001. (6) Saatettuaan päätökseen edellä mainitun arvioinnin, komissio tekee tarvittaessa uuden ehdotuksen ottaen huomioon erityisesti perustamissopimuksen 299 artiklan 2 kohdassa esitetyt tavoitteet, ON ANTANUT TÄMÄN ASETUKSEN: 1 artikla 1. Korvataan asetuksen (ETY) N:o 3621/92 1 artiklan 1 kohdassa ilmaisu "31 päivänä joulukuuta 2000" ilmaisulla "31 päivänä joulukuuta 2001". 2. Korvataan asetuksen (EY) N:o 527/96 1 artiklan 2 kohdassa sekä liitteissä II, III ja IV ilmaisu "31 päivän joulukuuta 2000" ilmaisulla "31 päivän joulukuuta 2001". 3. Korvataan asetuksen (EY) N:o 527/96 liitteessä III ja IV ilmaisu "1 päivänä tammikuuta 2001" ilmaisulla "1 päivänä tammikuuta 2002". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä toukokuuta 2001. Neuvoston puolesta Puheenjohtaja B. Lejon (1) EYVL C 380, 30.12.2000, s. 14. (2) EYVL L 368, 17.12.1992, s. 1. (3) EYVL L 78, 28.3.1996, s. 1. (4) EYVL L 171, 29.6.1991, s. 1, asetus sellaisena kuin se on viimeksi muutettuna asetuksella (EY) N:o 1105/2001 (ks. tämän virallisen lehden s. 1).